**Apátistvánfalva Községi Önkormányzat Képviselő-testületének**

**13/2017. (XII.18 .) önkormányzati rendelete**

**a szociális gondoskodás helyi szabályairól szóló**

**6/2015. (II. 23.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) és (3) bekezdésében, valamint 132. § (4) bekezdés d) és g) pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában és a szociális igazgatásról és szociális ellátásokról szóló 1993. évi III. törvény 2. §-ában meghatározott feladatkörében eljárva a következőket rendeli el:

**1. §** A szociális gondoskodás helyi szabályairól szóló 6/2015. (II. 23.) önkormányzati rendelet 4. § (1) bekezdése helyébe a következő rendelkezés lép:

„(1) Az ügyfél az önkormányzati hatáskörben lévő szociális ellátásra irányuló kérelmét szóban vagy írásban vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton, a jogosultság megállapításához szükséges igazolások, nyilatkozatok csatolásával a Szentgotthárdi Közös Önkormányzati Hivatalnál (a továbbiakban: Hivatal), a személyes gondoskodást nyújtó ellátások iránti kérelmét a személyes gondoskodást nyújtó intézmény vezetőjénél terjeszti elő.”

**2. §** Ez a rendelet a kihirdetését követő napon lép hatályba.

Császár-Bartakovics Csaba sk. Dr. Dancsecs Zsolt sk.

 polgármester jegyző

Ezt a rendeletet Apátistvánfalva Községi Önkormányzat Képviselő-testülete a 2017. év december hó 17-i ülésén fogadta el.

Kihirdetve: 2017. év december hó 18 napján.

 Dr. Dancsecs Zsolt sk.

 jegyző